CGD ออกหุ้นกู้ 500 ลบ.อายุ 2 ปี ดอกเบี้ย 6.00% ขายรายใหญ่ 13-15 ธ.ค.
CGD ออกหุ้นกู้ 500 ลบ.อายุ 2 ปี ดอกเบี้ย 6.00% ขายรายใหญ่ 13-15 ธ.ค.
8 ธ.ค. 2559

บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัทมูลค่าไม่เกิน 500 ล้านบาท อายุ 2 ปี ครบกำหนดไถ่ถอนปี พ.ศ. 2561 อัตราดอกเบี้ยคงที่ร้อยละ 6.00 ต่อปี จ่ายดอกเบี้ยทุกๆ 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 13-15 ธ.ค.นี้ ผ่าน บล. เอเซีย พลัส
โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ในครั้งนี้เพื่อนำไปใช้ในการดำเนินธุรกิจและขยายธุรกิจ รวมถึงใช้เป็นเงินทุนหมุนเวียนของบริษัท